જો કે આ મામલે ભાવનગર SP એ પ્રેસ કોંફરન્સ કરીને જણાવ્યું હતું કે હત્યા ઘોડો રાખવા મુદ્દે નથી થઈ પરંતુ મૃતક યુવક છેડતી કરતો હોવાથી થઈ છે. જો કે અહીં સવાલ એ ઉપસ્થિત થાય છે હત્યારાઓને પકડવાના બદલે પોલીસ મૃતક યુવાનની આબરૂ શુ કામ ઉછાળી રહી છે. પોલીસનો આ દાવો પણ એકદમ ફિલ્મી લાગી રહ્યો છે. આ બનાવ મુદ્દે ઉપરથી પ્રેશર આવ્યું હોય તેવુ પણ બની શકે. વધુમાં સરકાર દલિતો પરનાં અત્યાચારો ઓછા કરાવવામાં સંપૂર્ણ નિષ્ફળ સાબિત થઈ છે, ઉનાકાંડના આરોપીઓ પણ એક પછી એક જામીન પર છૂટી રહ્યા છે ત્યારે દલિતો ભડકે નહી તે માટે મૃતક યુવાનની ઈજ્જત અને ચારિત્ર્ય ઉછડાવું યોગ્ય નથી.